钦定古今图书集成/明伦汇编/闺媛典/第349卷 > 少傅吕公元配一品夫人夏氏诔 屠隆
## 钦定古今图书集成/明伦汇编/闺媛典/第349卷 > 少傅吕公元配一品夫人夏氏诔 屠隆

万历十四年丙戌七月七日，柱国少傅馀姚吕公元
配一品夫人夏氏卒，享年八十有三。呜呼哀哉！少傅
公起家史馆，历宫坊，由司成大拜光辅肃皇帝。皇帝
英明当时，号称多故，小大臣工，惴惴救过，率不自全。
少傅公忠勤任事，卒与福会。当公居密勿重地，日夕
周庐，靡皇休沐。夫人督诸子妇拮据家事，釐然就理。
以故公得壹意竭忠事主上，不以家务婴心。论其大
者，即如力劝少傅公上建储疏，却陆卫尉昏，斯盖踔
绝伟丈夫之识乎！又弘樛木之义，下逮群姬；嗣鸡鸣
之风，躬亲浣濯。贵而能降，富而不汰，于都哉！光于女
史，烈于彤管矣！少傅公一代异人，翊运綦隆，相业鸿
鬯。然夫人内助之功，不鲜少矣。呜呼哀哉！夫人捐馆
舍，馀姚邵中丞为之状，山阴朱少宰为之铭，新都汪
司马为之传，少傅公自草行实，而不穀隆辱知于夫
人。长子祠部君元及长孙宛陵理引昌乃作诔曰
罗刹，西注大海，东奔秦望。宛委盘薄，吐吞山川。灵秀，
句馀，是屯。是生巨公，曰岳降神。才誉。闛鞳，勋华訇𣽂。
甄陶。埏埴天阃，地垠平允六符，协和三辰，方诸阳燧。

妇德罔疵。上事宗祊，下倡诸姬。厕牏滫瀡，梱政维宜。
少傅直馆，簪笔赤墀。辟雝振鹭，为多士师。载出载入，
南北马棰。夫人理家，不严而肃。烧畬以田，诛茅以屋。
饰不珠琲，衣必浣濯。义踵《葛覃》，贤称《樛木》。鳞趾发祥，
螽斯多育。少傅绿发，晋司鼎铉。夙夜在公，忠智并宣。
绝昏贵幸，折节才贤。建储一疏，挽日回天。夫人相之，
其有劳焉。功成身退，六月乃息。娱东山之丝管，眷赞
皇之泉石。酌松下兮觞罍，坐花间兮博奕。卿云烂兮
彩衣，宝月灿兮絇舄。嗟靓守之与鲍姑，方同“占乎仙
籍。”夫何七夕，夫人告徂。姮娥奔月，南岳归图；明珠逝
浦，连城去都。呜呼哀哉！兰风含凄，桂露荐冷。蟏蛸昼
翳，熠耀宵耿。镜在奁而长弢，衣在笥而永屏。龙笙折
兮无声，鸾驭征兮断影。少傅暮年，当此忧悴。台空凤
翠，汉捐霞帔。令仪不存，女诫犹在。名花开而孤映，华
灯张而独对。歌褰珠箔，舞上高堂。酒肉层累，钿翠成
行。此芳榭而嘉木，彼殡宫而白杨。羌俯景而感事，转
懰栗而凄伤。呜呼哀哉！生荣一品，殁登上寿。恤典有
加，宠灵孔后。金缸玉座，文轩朱柩。千人挽歌，诸孤哀
疚。梁溪令妻，鹿门嘉偶。“敬姜之共勤无斁，樊姬之嫕
淑不朽。”呜呼哀哉！

《相逢行　　　　　　　　　　》唐·李白

妾年初二八，家住洛桥头。玉户临驰道，朱门近御沟。
使君何暇问，夫婿大长秋。女弟新承宠，诸兄近拜侯。
春生百子殿，花发五城楼。出入千门里，年年乐未休。